Narodna skupština
20121228

Da, po amandmanu. Tako ništa ne moram da obrazlažem, samo mogu građanima da kažem da ovde postoji nagoveštaj krivičnog dela. Krivično delo je falsifikovati mišljenje nečije. U mišljenju koje nam je dostavljeno piše da su predlagači, njih 138, razmatrali amandmane i dostavljeno nam je njihovo mišljenje na 66 amandmana, ali nema na Radenkovićev. Pitamo zašto ste propustili to i vi ne kažete ništa. Pričate – ovo je politizacija. Ne, nije politizacija. Vidite, Vlada kada razmatra amandmane na neki zakon koji je ona predložila, to radi na formalnoj sednici. Postoje neka pravila u demokratiji. Suština demokratije je procedura. Ne daje Vlada mišljenje na naše amandmane tako što dva ministra o tome imaju stav dok ručaju u nekoj kafani u Beogradu. Vi hoćete nama da kažete da nije bilo sednice, da su bile konsultacije po kafanama i da ste tako utvrdili? Izvinite, ako je neko falsifikovao nečije mišljenje, taj će u zatvor. Da li znate da je to krivično delo? Vi bi trebalo da znate to.